• La històrica Rondalla d’Oliva se suma a les entitats implicades per a oferir “un apassionant viatge en el temps al barri dels anys 50”.\nEl barri de Sant Francesc d’Oliva acollirà el pròxim dissabte, 1 de desembre, una ruta guiada i teatralitzada pels seus carrers i places, basada en històries, espais i persones del barri, que partirà a les 10.30 h des del Conservatori Josep Climent. Es tracta de la iniciativa ‘Vivim i contem Sant Francesc’, que enguany arriba a la segona edició després de l’èxit de la celebrada el 2017, i ho fa amb novetats. La més important és la incorporació de l’Escola Municipal de Teatre, amb una quinzena d’actors i actrius.\nUna parella de joves enamorats, de diferents classes socials, prepara un esdeveniment molt especial per a ells que coincideix amb la celebració de les festes en honor al “Niño Jesús de Praga”. La història fictícia, ambientada en els anys 50, tractarà d’acostar els costums, les tradicions i la forma de vida d’un barri en ple creixement urbanístic, però amb unes arrels culturals i socials molt consolidades. És el plantejament d’una ruta que serà conduïda per Rodamón en acció; l’entitat ha realitzat una interessant tasca d’investigació, al llarg dels últims anys, amb la recollida de nombrosos testimonis orals. L’activitat continua la línia de propostes ja consolidades, com ara les ‘Llegendes del Pinet’.\nLa iniciativa té, a més a més, una participació veïnal i social important. Així ho ha explicat el regidor de Cultura, Enric Escrivà, en companyia de la presidenta de l’Associació de Veïns de Sant Francesc, María Antonia Vilches, i una les coordinadores de l’activitat, Cristina Colomar, de Rodamón en acció. En l’activitat hi prendran part l’Associació de Veïns de Sant Francesc, la Junta de Festes a Sant Francesc d’Assís, l’Associació Cultural Falla Barri Sant Francesc i part del teixit comercial del barri.\nEscrivà ha destacat la col·laboració de les tres entitats culturals que amenitzaran la proposta: el Grup de Danses Raval i Vila, la Colla Sarabanda, i la Rondalla d’Oliva, “històrica formació que se suma enguany a l’itinerari de manera molt especial. És una alegria poder comptar amb ells per posar el barri de Sant Francesc en el mapa cultural del poble; una reivindicació veïnal que hem fet possible en els últims tres anys.”\nL’itinerari teatralitzat finalitzarà a la plaça del Riuet dels Frares, “on podrem degustar alguns dels dolços més nostres, com ara els bunyols de carabassa que cuinaran les associacions.”


Itàlia no reconeix Guaidó i demana evitar cometre el mateix error que a Líbia\nDilluns, 26 d’agost 2019\nPublicat 1/2/2019 10:35:02CET\nBRUSSEL·LES, 1 Febr. (EUROPA PRESS) -\nEl Govern italià ha assegurat que no reconeix Juan Guaidó com el president interí legítim de Veneçuela perquè això aniria en contra del principi de no-ingerència en els assumptes interns d'un país i ha demanat evitar cometre el mateix error que a Líbia.\n"Itàlia no reconeix Guaidó perquè estem totalment en contra del fet que un grup de països tercers pugui determinar les polítiques internes d'un altre país", ha assegurat el viceministre d'Exteriors, Manlio Di Stefano, aquest dijous a la cadena Tv2000.\nEl viceministre italià ha apel·lat expressament a la necessitat d'"evitar" cometre "el mateix error" que a Líbia, país sumit en una greu crisi política i de seguretat des de la caiguda del règim de Moammar al-Gaddafi després de la campanya que va encetar una coalició de països primer, i el comandament que va assumir l'OTAN després.\n"El mateix error es va cometre a Líbia i avui dia és reconegut per tothom. Hem d'evitar que passi el mateix a Veneçuela", ha reclamat.\nItàlia va rebutjar expressament dissabte passat que la UE donés un ultimàtum de vuit dies a Nicolás Maduro per reconèixer Guaidó, si en aquest termini les autoritats de Caracas no anunciaven nous comicis presidencials.\nÀustria i Grècia també van rebutjar expressament divendres passat un reconeixement immediat de Guadió i altres països com Xipre i Eslovàquia també han instat a ser "molt prudents" a l'hora de reconèixer-lo, segons han informat a Europa Press diverses fonts diplomàtiques i europees.\nEls migrants de l'Ocean Viking desembarcaran a Malta després que sis països hagin accedit a acollir-los\nEl Partit Democràtic i M5E se citen per analitzar les opcions d'acord de govern a Itàlia\nBolsonaro critica la decisió de Macron d'incloure els incendis de l'Amazones en l'agenda del G7\nL'Hospital de Manresa crea un servei pioner per atendre malalts crònics i evitar ingressos innecessaris\nPujol (JxCat) crida a participar en la Diada perquè Catalunya viu una "repressió duríssima"


Oliu (BS) a la Cambra: "no hi ha risc de bombolla" - El diari digital de Sabadell - iSabadell\nEl president del Banc Sabadell, Josep Oliu, considera que en un món ple de riscos l’economia espanyola es mantindrà estable i creixent aquest 2019. Oliu ha pronunciat la tradicional conferència a la Cambra de Comerç. Preocupat pel Brexit i els populismes, mostra confiança en l’economia espanyola i assegura que no hi ha “bombolla” immobiliària. Al contrari: falta obra nova.\n“Tenim una taxa d’atur que no és per tirar coets però com venim de taxes del 20 i el 21 per cent se seguirà creant ocupació. El ritme de creixement es moderarà però estarem a Espanya per sobre de la mitjana d’Europa”, ha resumit. Tot ple de riscos, però en positiu.\nSobre el projecte de Pressupostos Generals de l’Estat, considera que “augmenten la fiscalitat i això és problemàtic”. Convida el govern central a afrontar els “dèficits estructurals” del país perquè si es pugen els impostos es debilita el dinamisme empresarial.\nEn quant a Catalunya, “sorprenentment és una situació anòmala”. “L’1 d’octubre va marcar un període crític d’incertesa institucional. Després d’això, s’ha normalitzat la vida econòmica”. El dinamisme de la societat catalana és menor del que voldria pel potencial del país però “no ens podem queixar gaire de la situació perquè el substracte és positiu”, ha seguit.\n“Falta obra nova”\n“Tot s’aguanta perquè el deute de les famílies, que havia estat del 85 per cent l’any 2010 ha baixat del 60 per cent”, destaca. Creu que a totes les ciutats hi ha “dèficit d’immobles”.\n“Falta oferta en obra nova perquè la gent vol obra nova i n’hi ha poca. Estan pujant els lloguers i els costos de producció d’obra nova. Construint 100.000 habitatges a l’any és menys del que tocaria. No hi ha bombolla. En els propers anys seguiran creixent els preus, no gaire, i les entitats financeres ara tenen una política molt més conservadora a l’hora de concedir préstecs de promoció i això evita el risc de bombolla immobiliària”.\nSí està preocupat perquè el cicle expansiu de l’economia (els anys amb PIB positiu) està arribant a la seva fi i el deute públic segueix alt, un 98 per cent. “Abans de la crisi estàvem al 40 per cent”, ha recordat. “Sí ara arribés una crisi i ens enganxa amb el 98 per cent de deute públic, no voldria ni pensar que podria passar”, ha finalitzat.\nPreocupat pel Brexit\n“Si em pregunten què passarà amb el Brexit els hi dic que ‘jo que sé’. És un culebró que canvia cada setmana i estan, com nosaltres abans, empantanegats”. Creu que la situació és imprevisible i que canvia cada setmana: “és un problema, no només perquè el banc tenim interessos sinó perquè és un problema de cohesió de la Unió Europea, que és una construcció molt fràgil, molt imperfecta”. També ha destacat, en un altre grau de preocupació, el cas italià, amb deute alt i creixement baix.\nL’altre gran factor que afectarà la banca serà el canvi de tendència dels tipus d’interès. Es preveu que pugin per primer cop en anys, a Europa i els Estats Units. A nivell internacional, considera que hi ha hagut un canvi de lideratge a causa del viratge dels Estats Units, que s’ha replegat internament. De fet, les incerteses geopolítiques, un món poc previsible, és una de les preocupacions del sector financer.\nClau: la digitalització\nOliu ha subratllat que la digitalització està canviant l’economia, assegurant que els europeus estem “pel mig. Estem prou digitalitzats però canviem molt a poc a poc”. En aquest sentit ha destacat el dinamisme de l’economia xinesa. Per contra, la ciberseguretat està present entre els riscos del sector bancari. “Hem viscut una falla, hem guanyat molts atacs informàtics però segueix sent un dels riscos mundials i preocupa tothom”, manté.\nPel que fa al BS, assegura que el repte és seguir sent el “banc líder en pimes”. Les perspectives per al banc són “positives” tot i que estan “espantats pel que passa al món però després com que moltes de les coses que es diuen no acaben passant, estem bé”.\nCom és habitual, Oliu ha omplert l’auditori de la sala d’actes fins el capdamunt. Tot de representants del món econòmic i empresarial de la ciutat i la comarca. En total, més de 300 persones.\nFoto portada: el president del BS, Josep Oliu, i el president de la Cambra de Comerç de Sabadell, Antoni Maria Brunet. Autor: J.d.A.


New Time Hotel Hue Vietnam - Ofertes d'hotels amb els MILLORS DESCOMPTES EN LÍNIA\n23 Doi Cung Street, Hue, Hue, Vietnam - Molt bona ubicació - Veure al mapa\nTé alguna pregunta per a New Time Hotel?\nMés informació sobre New Time Hotel\nOferint allotjaments de qualitat al els paisatges, la cultura districte de Hue, New Time Hotel és una selecció popular tant per oci com per negoci. L'hotel és a 1 km del centre de la ciutat i permet accedir a les instal.lacions més importants de la ciutat. Els visitants d'aquest hotel, poden gaudir d'anar a les atraccions més importants de la ciutat: Toa Kham Pier, Brodat de Seda XQ, Estadi Tu Do.\nA New Time Hotel, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, Zones públiques amb Wi-Fi, servei d'habitacions, centre de negocis, restaurant.\n20 habitacions que es distribueixen sobre 4 plantes ofereixen una càlida i plaentera escapada i comoditats modernes com ara accés a internet (sense fils), connexió sense fils a internet (cortesia), habitacions per a no fumadors, aire condicionat, escriptori. Massatge de l'hotel, són llocs ideals per a relaxar-se després d'un llarg dia. New Time Hotel és una elecció inteligents per a viatgers a Hue, i ofereix una estada relaxant i sense molèsties.


5G: de la internet dels camells a la internet de les pers...\nper Josep M. Ganyet Etnògraf digital 01 de març de 2018 05:30\nFutur és la paraula clau d’aquesta edició del Mobile World Congress, perquè ho diu el títol de l’edició —Creating a better future—, perquè parlar del futur sempre ven i perquè quan el present no és prou clar sempre il·lusiona més parlar de futur. I el 5G és el futur. No s’ha dit mai. De fet el 5G porta essent el futur des de fa uns anys. Comencem pel principi.\nEl 5G és la cinquena generació de tecnologia de comunicació sense fils de banda ampla. No és la cinquena generació de mòbils (que ho he llegit en algun diari), de fet el 5G els farà desaparèixer. Les característiques d’aquesta tecnologia la fan diferent de les anteriors generacions; els que en saben diuen que la fan revolucionària al nivell de la impremta, el vapor o l’electricitat. Parlem-ne.\nEn primer lloc hi ha la velocitat. La velocitat de les comunicacions 5G permet xarxes 20 vegades més ràpides que les actuals. La segona és la immediatesa. Els baixos temps de latència de la tecnologia 5G fan que per primer cop la realitat digital i la física es puguin sincronitzar i el que passi en una afecti l’altra mentre passa, sense retards. La tercera és la capacitat. Un consum més baix i una capacitat més alta per a permetre més connexions d’objectes faran que tot el que es pugui connectar a la xarxa, que és tot, s’hi connecti.\nQuè vol dir tot això? Impremta, vapor, electricitat, 5G? Que la tecnologia que farà possible la 4a revolució industrial porti un 5 al davant no deixa de tenir la seva gràcia; deu ser allò de l’acceleració del canvi. I malgrat que ens equivocarem a l’hora d’imaginar el futur ho podem provar.\n"Que la tecnologia que farà possible la 4a revolució industrial porti un 5 al davant no deixa de tenir la seva gràcia"\nLa velocitat i la immediatesa del 5G faran que desapareguin els conceptes de realitat augmentada, realitat virtual i en darrera instància de realitat, i puguem parlar directament de realitat sincronitzada. El que passi en la realitat física tindrà una traducció immediata en la digital i a l’inrevés. De sobte tot el coneixement i l’experiència humana estaran a disposició de tothom: un metge podrà operar a l’altra punta de món com si ho fes al seu quiròfan, viatjar per feina serà obsolet donat que podrem ‘estar’ on sigui quan vulguem i els cotxes sense conductor compartiran amb tota la resta coneixement del món i de les situacions de risc al moment. Tot passarà ara i aquí, a temps real.\nLes altes capacitats de les xarxes 5G faran desaparèixer mòbils, ordinadors, tauletes i en general els dispositius amb els que ens connectem a la xarxa. Si tots els objectes estan sempre connectats (en marquetinià correcte direm always on) passarem de la 'internet de les coses' (recordeu que ara som a la internet de les noses) a la ‘Internet Gegant de les Coses’, que és només un nom comercial que comença a treure el cap per dir que tot serà un gran ordinador, l’ordinador Terra. I quan dic tot connectat vull dir tot. A la Mongòlia Interior, a la Xina, els pagesos tenen els camells connectats a internet gràcies a un collars que funcionen amb energia solar i reben alertes al mòbil si els camells surten del perímetre de pastura o si els en roben un. De moment el pla pilot ha fet estalviar cada família una mitjana de 6.000 euros. La internet dels camells sembla que funciona.\nI posats a imaginar, res no ens impedeix pensar que els camells només són els primers d’una llarga llista de mamífers que s’aniran connectant, que ens anirem connectant. De fet nosaltres vam ser mòbils molt abans que no en fossin els ordinadors que portem a la butxaca. Ara només és qüestió que arribin la velocitat, la immediatesa i la capacitat suficients i el mòbil serem nosaltres; això serà la veritable internet de les persones. Fem-ho bé.


Un Barça de casa, a “Barça Camp Nou” | FCBarcelona.cat\nUn Barça de casa, a “Barça Camp Nou”\nEl diari ‘Barça Camp Nou’ torna aquesta nit amb motiu de la visita del Deportivo a l’estadi. Aquesta vegada, a la portada, la publicació recull el protagonisme que cada cop més estan prenent els jugadors del planter en l’actual primer equip.\nEls socis i aficionats que s’acostin aquesta nit a l’estadi per veure el partit entre el Barça i el Deportivo rebran un nou exemplar del diari "Barça Camp Nou". La publicació destaca a la portada la importància que els jugadors formats al planter estan adquirint al primer equip de futbol, així com la visita que una delegació blaugrana ha fet a Swazilàndia per poder conèixer sobre el terreny els primers resultats de l’aliança entre el FC Barcelona i l’Unicef. A més, el diari “Barça Camp Nou” informa de la posada en marxa, un any més, de la campanya “Un somni per un regal”.\nCom sempre, el diari ofereix la informació més completa sobre la prèvia al partit, que, aquest diumenge, és contra el Deportivo de la Corunya. La prèvia del matx, la roda de premsa de Frank Rijkaard i la de Samuel Eto'o i l’anàlisi del joc i els últims resultats dels gallecs en són les informacions més destacades.\n“Un Barça amb segell d’identitat”\nA les pàgines centrals del diari s'hi troba el reportatge “Un Barça amb segell d’identitat”, en què es destaca com el tècnic Frank Rijkaard compta amb la presència destacada de jugadors formats al planter, uns jugadors que cada cop són més determinants i que suposen una garantia de futur. Aquest és el cas de Puyol, Valdés, Xavi, Iniesta, Jorquera, Oleguer, Messi, Giovani, Crosas i Bojan.\nSwazilàndia, una experiència inoblidable\nD’altra banda, el diari “Barça Camp Nou” també parla de les conclusions del viatge que una delegació del FC Barcelona, encapçalada per Joan Laporta, ha fet a Swazilàndia per poder comprovar els avenços desplegats l’últim any en aquest país sud-africà. Es tractava de conèixer in situ els primers resultats de l’aliança entre el FC Barcelona i l’Unicef.\nFinalment, la publicació barcelonista informa de la posada en marxa de la campanya “Un somni per un regal”, un campanya solidària que té com a objectiu que cap nen es quedi sense regal en aquestes dates tan especials. La recollida de regals es farà coincidint amb dos partits de futbol, el Barça-Reial Madrid i el Barça-Alcoià, i també amb el clàssic de bàsquet. A canvi, es lliuraran uns números per participar en uns sortejos molt especials.\nEls resultats dels partits de les tres seccions professionals que van jugar dissabte també queden recollits en el diari “Barça Camp Nou”. Així, la publicació informa de l’empat a dos gols del partit d’hoquei patins davant el Reus al Palau Blaugrana; de la pluja de gols que els de Manolo Cadenas van aconseguir a la pista de l’Algesires (27-44), i de l’empat a un gol aconseguit pel FC Barcelona Senseit a la sempre complicada pista de l’Azkar Lugo.


Estudiants de Rubí creen infografies per a Viquipèdia amb assessorament científic - Amical Wikimedia\nPublicat el: 27 juny 2013, 17:04 per Dvdgmz — wikiArS, GLAM, educació, il·lustració científica, edRa, Rubí, Universitat de Barcelona\nEn el marc de la iniciativa wikiArS i com a Projecte de Fi d'Estudis, dos estudiants de l'escola d'art edRa de Rubí han creat infografies sobre la Mina mexicana de Naica i les han publicat a Wikimedia Commons, on estan disponibles per a ser utilitzades en la Viquipèdia en qualsevol llengua o en altres projectes de coneixement lliure.\nEl treball d'Andreu Modenes i Albert Vila ha estat el resultat d'un procés on primer han hagut d'entendre què va passar a Naica perquè hi hagi els cristalls més grans del món fins ara coneguts per, posteriorment, buscar les estratègies infogràfiques adients per tal d'explicar-ho visualment. La professora de geologia de la Universitat de Barcelona Àngels Canals, que col·labora en la iniciativa wikiArS, és qui els ha assessorat i ha validat els gràfics abans de ser publicats. Per tal que les aportacions dels estudiants siguin ben resoltes i rigoroses pel que fa a continguts aquesta iniciativa de col·laboració busca posar en joc l'assessorament del professorat de les escoles d'art, d'un membre de la comunitat wikipedista i d'un expert en la matèria.\nL'Andreu i l'Albert es van repartir la feina treballant amb programes de 3D i 2D d'edició de gràfics. En el procés es van haver de prendre diverses decisions de disseny, es van fer vàries versions que es van anar corregint, tant en l'aspecte comunicatiu com científic. El resultat són dos blocs diagrames que expliquen la ubicació de les coves on hi ha els cristalls i les relacionen amb la profunditat en el subsòl, la temperatura i el procés precedent de mineralització. També van realitzar gràfics complementaris que mostren aquest procés en una seqüència on expliquen visualment les diferències de mida dels cristalls en funció del nombre de nuclis en la dissolució on es van començar a formar.\nTot aquest procés de treball està explicat en l'article: Explicar Naica infogràficament per a Viquipèdia, el projecte de dos estudiants d'EDRA\nDes que al curs passat Amical Wikimedia va posar en marxa la iniciativa wikiArS per involucrar les escoles d'art i disseny en els objectius de coneixement lliure de Viquipèdia ja hi ha més de 80 imatges aportades per estudiants de diverses escoles i centres educatius. De la mateixa escola de Rubí dues estudiants, la Laia Sabán i la Carolina Gutíerrez, han fet també el seu Projecte de Fi d'Estudis sobre la Mina de Naica però el que han creat són contes il·lustrats per a nens i nenes de primer cicle de primària que s'han publicat a Viquillibres, una wiki germana de Viquipèdia.\nEstudiants d'altres escoles han creat o estan treballant en il·lustracions d'altres fenòmens geològics, il·lustració científica d'animals extingits o recreació de personatges històrics a partir de la informació coneguda; en tots els casos amb l'assessorament i supervisió de diversos experts que hi col·laboren.\nL'experiència serveix als estudiants per aprendre i posar en pràctica la formació que han rebut per a un encàrrec real i alhora suposa una aportació de tots els qui participen en el procés a un bé comú com és la Viquipèdia, ajudant a altres persones a entendre millor un contingut científic o històric.\nObtingut de «https://wiki.wikimedia.cat/w/index.php?title=Apunt:Estudiants_de_Rubí_creen_infografies_per_a_Viquipèdia_amb_assessorament_científic&oldid=16106»\nDarrera modificació de la pàgina: 27 juny 2013 a les 17:49.


Carmelita, filòsof, periodista i màrtir\nAnno Sjoera Brandsma, natural de la població d’Oegeklooster (Frisia, Països Baixos), va néixer l’any 1881 en una família molt religiosa; tres de les seves quatre germanes van ser monges i un germà, franciscà. Ell mateix, a disset anys, va decidir ingressar a l’Orde del Carme (Carmelites de l’Antiga Observança) en el qual professà, prenent el nom religiós de Titus, i va ser ordenat sacerdot.\nVa ser una persona molt culta. Parlava uns quants idiomes, i llegia perfectament el castellà. Això li va permetre traduir directament a l’holandès les obres de santa Teresa de Jesús i publicar-les. Gran estudiós del misticisme, la valuosa documentació que aplegà ha servit de base per l’Institut Titus Brandsma de Nimega, d’estudis d’espiritualitat.\nVa ser un dels fundadors de la Universitat Catòlica de Nimega, on exercí de professor de filosofia i d’història de la mística, i de la qual fou rector. A la vegada, era cridat pertot arreu com a confessor i per donar conferències, fins i tot als Estats Units.\nTambé fou periodista i l’any 1935 va ser nomenat assessor eclesiàstic dels periodistes catòlics del seu país. Va ser fidel als principis de l’evangeli, especialment a partir de l’ocupació d’Holanda per l’exèrcit alemany quan els “nacionalsocialistes” volien imposar la seva doctrina servint-se dels diaris.\nEl seu xoc amb la ideologia nazi fou frontal, fins al punt que va signar la Carta Pastoral dels bisbes holandesos en la qual s'afirmava que el nazisme era incompatible per se amb el catolicisme. La carta enfurismà les autoritats ocupants i fou una de les causes de la deportació dels primers 3000 jueus holandesos als camps de concentració.\nVa escriure a favor de la llibertat de premsa, contra les dures lleis sobre els matrimonis jueus i va pressionar perquè cap publicació catòlica holandesa acceptés articles de propaganda nazi a les seves planes, en contra de la llei de territoris ocupats.\nTot plegat el posà en el punt de mira de la Gestapo i, finalment, es va ordenar la seva detenció l’any 1942. Enviat de presó en presó, acabà al camp de Dachau, a prop de Munich, on es van anar concentrant la majoria de presoners cristians de diferents confessions. Per aquests barracons van passar-hi més de 2500 sacerdots, religiosos i seminaristes, dels quals van morir la meitat.\nDedicat al treball físic, mal alimentat, i sempre colpejat, demanava als companys de presó que preguessin pels seus guardians. Quan les forces l’abandonaren, va ser utilitzat per a experiments mèdics fins que ja no va ser útil i fou assassinat amb una injecció letal. Era el 26 de juliol de 1942. El seu cos fou incinerat i no en resta cap relíquia.\nAlguns supervivents han explicat algunes vivències del P. Titus al camp de concentració. Diuen que sempre els animava: «No cedir a l’odi, tingues paciència. Aquí estem en un túnel fosc, però cal seguir perquè al final la llum eterna brilla per a nosaltres.»\nAlguns dels seus companys de docència, o fins i tot deixebles que més endavant serien professors, han insistit en un aspecte: era un home que vivia una profunda unió amb Déu en la vida de cada dia. Com a mostra, el "consell espiritual" que dóna a la seva germana clarissa: «Fes amb perfecció els teus petits deures, fins i tot el més insignificant. Es molt senzill. Segueix al Senyor como un nen segueix al seu pare...»\nEn una carta de 1942 en la qual el seu amic P. Humberto Driessen comunicava al P. Bartomeu Xiberta la mort del P. Tiuts es pot llegir: «Cada predicació, cada escrit o qualsevol de les seves publicacions, sempre acaben amb un pensament a glòria i honor de Maria. Fa un any va predicar els exercicis espirituals als frares a Oss i només parlava de la Nostra Mare. No ens ha de sorprendre, doncs, que tots nosaltres veiem en ell un exemple, un veritable sant. Tots voldríem que aviat fos beatificat.»\nTenia també el seu punt de bon humor, sense ironia, només per “aplanar” determinats temes. Es diu que, a la pregunta d’un conegut escriptor holandès sobre si era calçat o descalç, el P. Titus va respondre jocosament que intentava combinar ambdues possibilitats, de dia calçat i de nit descalç. La pregunta venia provocada per l’entusiasme del professor Brandsma quan parlava i explicava santa Teresa i sant Joan de la Creu.\nHonorat com a màrtir, el P. Titus Brandsma fou beatificat pel papa Joan Pau II l’any 1985. La seva festa es celebra el 27 de juliol.


el 7 digital: butlletí ecosocialista d'Horta-Guinardó\nJa fa un temps que a ICV vam emprendre el projecte d'aquest blog, ecosocialistes d'Horta-Guinardó, com a espai de debat i sobretot informatiu de l'activitat al districte, de l'aportació d’ICV al govern del Districte, festes, actes i activitats de les entitats i els equipaments públics del districte d'Horta-Guinardó.\nUn mes i mig després de l'arrencada d'aquest blog, amb 46 articles a l'esquena i més de 1100 visites, en fem una bona valoració i creiem que comença a ser una bona eina per expressar la visió d'ICV de l'acció de govern al districte, de les seves prioritats i també de l'activitat de les diferents entitats del districte així com el reconeixement de la seva funció social i del paper clau que tenen en la cohesió social als barris i al districte.\nPerò volem anar més enllà. Recentment hem creat el 7 digital, un butlletí quinzenal que recull les notícies més importants i de l'activitat de les entitats en format de titulars enllaçats a la notícia sencera per facilitar la lectura.\nCreiem que les notícies que es generen al districte, tot i que sovint no surtin als mitjans, compten amb un gran interès de la ciutadania. En un context on les notícies positives no tenen lloc als mitjans de comunicació, creiem que l'aniversari d'una entitat, la festa major d'un barri o la finalització de la urbanització d'un carrer important són notícies des les que els veïns i veïnes del districte han de poder ser informats. Per això us convidem a apuntar-vos a rebre'l així com a fer-ne difusió a qui creieu que li pugui interessar.\nS'estan duent a terme moltes polítiques i programes importants, s'estan executant moltes transformacions necessàries i històricament reivindicades al districte i s'està fent gràcies a la col·laboració, el seguiment i la reivindicació dels veïns i veïnes i les entitats del districte. Volem visibilitzar-ho per a que tothom pugui valorar i fer el seu balanç l'aportació d’ICV al govern del districte d'Horta-Guinardó amb l'Elsa Blasco al capdavant.


Polígon industrial dels Plans d'Arau - Ajuntament de la Pobla de Claramunt\nData i hora oficials: 28/02/2021 19:55\n> Comerços i empreses\nPolígon industrial dels Plans d'ArauPolígon industrial La RataAltres indústries i comerços\nPolígon industrial dels Plans d'Arau\nAquesta zona industrial es va començar a desenvolupar a principis dels anys 1990 i ocupa una superície de 814.655 m2, dels quals el 55,23% són d'ús públic i equipaments i el 44,77% d'ús privat i ocupació industrial.\nS'està estudiant l'ampliació d'aquesta zona industrial i en el cas que s'ampliï els preus seran més econòmics que els de mercat.\nEl polígon és propietat de l'Institut Català del Sòl (Incasòl) i un cop estiguin venudes totes les parcel·les es recepcionarà a l'Ajuntament. Hi ha ubicades una trentena d'empreses de sectors molt diversos, com la metal·lúrgia, la química, els serveis, el gènere de punt o les arts gràfiques. Hi ha tant petits tallers de pintura, de fusteria, de vidre o tallers mecànics com indústries mitjanes i grans.\nEl creixement d'aquest polígon és constant i s'estan construint noves empreses. La zona industrial dels Plans d'Arau, pel que fa a l'aspecte viari, està molt ben comunicada. S'hi pot accedir, pel nord, des del quilòmetre 557 de la N-II i, pel sud, des de la carretera C-244. A més, la zona té bona comunicació amb la B-224 cap a Martorell i amb les autopistes A-2 i A-7.\nLes empreses que estiguin interessades a formar part del següent directori\nes poden posar en contacte amb l'Ajuntament als tels. 93 808 60 75 / 93 808 64 42.\nPolígon industrial Plans d'Arau. Directori d'empreses


adamantium comics: ADAMANTIUM NEWS: "Source Code", "Blink TM", "Clown", "BATMAN: Círculo sin Fin", "DMZ: Desaparecido en Combate", "Vivir con los Muertos"\nADAMANTIUM NEWS: "Source Code", "Blink TM", "Clown", "BATMAN: Círculo sin Fin", "DMZ: Desaparecido en Combate", "Vivir con los Muertos"\n1- Ens arribarà la nova proposta de Duncan Jones (fill de David Bowie). Desprès de presentar-nos la seva opera prima, "Moon", i fascinar a propis i estranys, ens arriba "Source Code". Pel.lícula inquietant (com la primera) i que ens presenta un experiment del govern americà per intentar evitar un atemptat bomba en un tren de passatgers. Resulta que poden traslladar a una persona en el cos d'una altra però, nomès durant els últims 8 minuts de la seva vida.... temps suficient? De moment té bastanta bona pinta, els actors no són el millor de lo millor però, no em desagraden (sempre que li tinguem en compte al protagonista, Jake Gyllenhaall, el seu paper a "Prince of Persia" ). Moltíssimes ganes de veure-la.\n2- Una nova cinta de ciència ficció i terror amb un robot "amigo de los niños". Una cinta en la que un nen demana un regal i li porten a Blink, el robot que arribarà a ser el seu millor amic. Però les coses no sempre són el que semblen. A veure que ens porta aquesta cinta, molt innovadora no sembla que sigui però, sembla que entretinguda pot ser un munt.\n3- Aquesta cinta de terror està inspirada en un curt que té el mateix títol. Aquest film té pinta de ser bastant dolentot o com a mínim bastant insípid. Cal dir que Eli Roth està ficat en el film i això sempre em tira enrera. Només hi ha una pel.lícula que estigui bé i el nou amic de Tarantino estigui implicat en el tema creatiu, "The Last Exorcism". La història ens explica com un pare que no vol decepcionar al seu fill, troba una disfressa de paiasso per fer una funció a la seva festa d'aniversari. El problema arriba quan no pot treure's el maquillatge ni la disfressa. Hi ha imatges inquietants tot i que amb el creador de "Hostel" entremig....\n4- Torna Kevin Smith a presentar-nos una aventura del cavaller de Gotham. Desprès d'haver escrit una de les aventures més fluixes del cavaller enmascarat, Smith ens presenta una nova aventura. L'aventura de Bruce Wayne tindrà aquest marc:\n"Consagrado a su interminable cruzada contra el crimen, Batman se enfrenta a la aparición de un nuevo vigilante enmascarado, que en las últimas semanas patrulla las calles de la ciudad. A su vez, Silver St. Cloud irrumpe de nuevo en la vida de Bruce Wayne, haciéndole creer en la posibilidad de compatibilizar el papel de protector de Gotham City con la atención a su vida personal."\nSincerament trobo que l'espectativa d'aquesta minisèrie és molt baixa. L'anterior obra de Smith a càrrec de Batman, "Cacofonia", és molt fluixa i per tant no espero gaire més d'aquest guionista i director que últimament sembla que a perdut el nord. A veure que fa amb aquesta saga i que aconsegueix amb la seva nova pel.lícula "Code Red". Una altra cosa que no ajuda gens són els preus que està posant Planeta als volums que està treient de Batman. En aquesta ocasió 20 euros.... em sembla escandalós.\n5- Torna un nou número d'una de les sèries més importants que s'estan publicant actualment a l'estat i em refereixo a "DMZ". Aquesta sèrie que ens explica les vivències de Matty Roth en una New York desfeta per la segona guerra civil americana, està deixant molts bons regustos de boca en els seus lectors. Brian Wood sap posar el suspens i l'acció necessària per mantenir al lector amb les ganes i Riccardo Burchielli li dóna aquest aspecte entre "cool" i deixat que a vegades em treu de pollaguera i a vegades m'encanta. Aquest número serà especialment interessant desprès que Matty cometès un dels errors més importants des que viu a la DMZ.\n6- Nova novel.la gràfica de zombies que estan sortint com xurros. En aquesta ocasió sembla que tingui un aspecte similar al de "Los zombies que dominaron el mundo", és a dir una història de zombies embolcallada en humor negre. En aquesta ocasió se'ns presenten les aventures de dos nois i una noia en un món dominat pels no morts.


Es presenta l’escultura ‘La Pitavola del Comapedrosa’ per celebrar sant Andreu - Altaveu el diari digital d'Andorra\nEs presenta l’escultura ‘La Pitavola del Comapedrosa’ per celebrar sant Andreu\nL’obra s’ha situat davant del Centre d’Interpretació del Comapedrosa i ha estat cedida pel ferrer artístic Jordi Illamola\n30/11/2021 (15:01 CET)\nL'escultura de ‘La Pitavola del Comapedrosa’.\nEl comú de la Massana i el Quart d’Arinsal han celebrat el dia de sant Andreu, patró del poble, amb la presentació de l’escultura ‘La Pitavola del Comapedrosa’. L’obra ha estat cedida pel ferrer artístic Jordi Illamola. S’ha situat just al davant del Centre d’Interpretació del Comapedrosa i queda integrada en el mural artístic de la façana.\nAquesta peça, construïda amb acer corten, es va elaborar amb motiu de la primera edició de l’esdeveniment multidisciplinari ‘La Pitavola del Comapedrosa’, que va tenir lloc el passat mes de setembre. Illamola va participar amb un estand en el qual va fer demostracions de l’ofici de ferrer. “Quan vaig a fires m’agrada crear alguna peça relacionada amb l’esdeveniment i per això vaig fer aquesta papallona inspirada en el logo del mercat”, explica l’autor, que va utilitzar òxid natural per simular els colors d’una pitavola. Illamola remarca que el rovell natural aporta lluminositat i va canviant amb el temps. A més, el material utilitzat, el corten, té un alt contingut en coure, crom i níquel, metalls que li confereixen un to vermellós característic.\nEl conseller de Medi Ambient, Sergi Gueimonde, i el representant del Quart, Amadeu Gelabert, han estat els encarregats de rebre l’obra cedida per l’artesà de la forja, que a partir d’ara es podrà veure al mig del poble d’Arinsal.


Meritxell Batet torna a l’escena del ‘crim’ d’Alberto Rodríguez\nEl recurs d’empara del diputat cessat de Podem en el Tribunal Constitucional posa a prova els magistrats conservadors que van bufetejar la presidenta del Congrés per l’estat d’alarma, i també els progressistes\n10 de de gener del 2022. 20:01\n¿Pot el cessament sense motivació d’un diputat de les Corts Generals passar sense pena ni glòria i formar part de la normalitat anormal en curs?\nAquesta és la pregunta que ara haurà de respondre el Tribunal Constitucional davant el recurs d’empara presentat el passat 4 de gener pel diputat d’Unides Podem Alberto Rodríguez, que va guanyar el seu escó amb el vot de 64.000 electors de les Canàries i va ser cessat el passat 22 d’octubre del 2021 per decisió de la presidenta del Congrés dels Diputats, Meritxell Batet.\nTant per la presumpta lesió del dret fonamental de participació política a l’haver sigut elegit per quatre anys i ser privat de l’escó dos anys abans, com, a més, per la seva transcendència constitucional al no haver-hi doctrina sobre una decisió que va més enllà del que planteja la sentència, no serà fàcil, segons fonts judicials, inadmetre a tràmit el recurs. Sobretot quan es tracta d’un recurs «parlamentari». És a dir: qui recorre no ha pogut acudir prèviament a la jurisdicció ordinària.\nLa decisió de privar-lo de l’escó pels dos anys que teòricament li quedaven, fins a finalitzar la legislatura, va ser adoptada com a colofó d’un xoc entre Batet i el president de la Sala Segona del Tribunal Suprem, Manuel Marchena, pel compliment d’una condemna de 45 dies d’inhabilitació especial per presentar-se a eleccions o accedir a càrrecs públics.\nEl tribunal que va jutjar Rodríguez, presidit per Marchena, el va condemnar a un mes i 15 dies de presó (condemna inexistent en el Codi Penal, segons el qual la pena de presó exigeix un mínim de tres mesos) amb l’accessòria d’inhabilitació especial per al dret de sufragi passiu durant el temps de la condemna. Aquesta pena de presó va ser substituïda per la pena de multa de 90 dies amb quota diària de 6 euros (540 euros, que el diputat va abonar).\nEl 20 d’octubre del 2021, Marchena va demanar per ofici a Batet «informe sobre la data d’inici del compliment de la pena d’inhabilitació especial per al dret de sufragi passiu, imposada al senyor Alberto Rodríguez [...] amb la finalitat de portar a efecte la pràctica de la corresponent liquidació de condemna».\nLa versió dels lletrats\nFins aquesta comunicació, Batet havia assumit l’informe dels lletrats del Congrés, del 18 d’octubre. La pena imposada pel Suprem, afirmaven sense cap gènere de dubte, no tenia com a conseqüència la privació de l’escó de Rodríguez, fet que la mateixa sentència no contemplava, i que només es podia fixar la data del començament de la inhabilitació especial de 45 dies. No obstant, la presidenta del Congrés va demanar un aclariment el 21 d’octubre a Marchena sobre com executar la sentència.\nEl 21, Marchena contestava: «Com vostè sap, la llei orgànica del Poder Judicial no inclou entre les funcions del Tribunal Suprem la d’assessorar altres òrgans». No obstant, reproduïa una contestació a un aclariment ja sol·licitat pel diputat al tribunal segons el qual «a efectes d’executar-la –i només a aquests exclusius efectes– se n’hagi acordat la substitució [la pena de presó] per una pena de multa».\n«Una decisió personalíssima»\nL’endemà, dia 22, la presidenta del Congrés demana la substitució de Rodríguez a la Junta Electoral Central (JEC). Segons el recurs d’empara de Rodríguez, es tracta «única i exclusivament d’una decisió personal, personalíssima, de la senyora Batet, que, atemorida per ves a saber quin tipus de riscos, va decidir saltar-se la llei, saltar-se els procediments establerts i de forma inopinada, infundada i arbitrària va privar del seu escó el meu representat».\nEl recurs d’empara se cenyeix a l’intercanvi entre Batet i Marchena i col·loca, deliberadament, tota la responsabilitat en la presidenta del Congrés, i omet l’envit del president de la Sala Segona i president del tribunal sentenciador.\n«La senyora Batet, angoixada per algun temor desconegut per a aquesta part o moguda per alguna intenció igualment desconeguda, es va apartar no només de l’exhaustiu informe dels lletrats del Congrés sinó que, fins i tot, va anar molt més enllà del que el tribunal sentenciador li sol·licitava. El salt és massa gran com per tenir encaix constitucional; es va tractar d’un salt al buit arrossegant en la caiguda esmentada els drets fonamentals del meu representat i de tots els votants canaris que van confiar les seves respectives representacions a Alberto Rodríguez».\nEl puzle del Govern per al poder judicial i el Tribunal Constitucional\nI rebla: «La senyora Batet no podrà fer caure la culpa del succeït en el Tribunal Suprem, que només li va demanar la data en què començaven a complir-se els 45 dies de prohibició de presentar-se a qualssevol eleccions a Alberto Rodríguez».\nRaons per a un veto\nTot i que Rodríguez va sol·licitar a Batet un aclariment sobre les raons que el van portar a cessar-lo, el recurs revela que a través de les seves respostes, la presidenta mai va exposar motius i sempre els va endossar a la sentència del Tribunal Suprem. El recurs ara haurà de superar la primera barrera: l’admissió a tràmit. La majoria conservadora va donar empara a Vox l’octubre passat en el seu recurs contra la paralització dels terminis de tramitació parlamentària durant un període de la pandèmia, decisió que entre altres institucions també va adoptar el Tribunal Constitucional. Però ara és diferent perquè es tractaria de donar la raó a Unides Podem. Quant al sector progressista, tant el PSOE com el Govern de Pedro Sánchez es van plegar a la decisió de Batet.\nI en el procés d’admissió a tràmit, els magistrats de la secció a la qual toqui el recurs hauran de resoldre la sol·licitud de Rodríguez d’adoptar la mesura cautelar urgent de restituir-li l’escó «per evitar el greu mal irreparable que al propi recurrent i a tercers provocaria mantenir la decisió». En cas d’admetre’s aquesta sol·licitud, seria procedent obrir una peça de suspensió de la resolució impugnada per sentir els arguments de les parts.\nMeritxell Batet Codi Penal Congrés Manuel Marchena


Manel Pedró - Il·luminació i calefacció d'exterior\nInici » Protecció solar » Il·luminació i calefacció d'exterior\nLa instal·lació de pèrgoles i tendals en llocs oberts ens ha de permetre també aprofitar aquests e pais el major nombre d’hores al dia i durant totes les estacions de l’any.\nManel Pedró li ofereix la possibilitat d’instal·lar moderns sistemes d’il·luminació LED, de molt baix consum elèctric, a l’interior de pèrgoles i tendals, permetent així el seu ús nocturn, ja sigui a la terrassa del seu establiment hostaler o gaudint d’un sopar al porxo o jardí de casa seva. Una il·luminació ben escollida produeix un efecte molt agradable creant un ambient més confortable i acollidor.\nPer als dies més freds posem també a la seva disposició diferents sistemes de climatització. Els nous i moderns sistemes de calefacció han optimitzat molt el consum energètic o despesa respecte als sistemes tradicionals de gas o radiador de quars, i a més permeten deixar-los instal·lats tot l’any perquè les seves carcasses estan dissenyades per resistir perfectament a l’exterior.\nConsulti’ns les seves necessitats i l’aconsellarem amb molt de gust sobre quin ha de ser el sistema més adequat per a la seva instal·lació.


Agevo de Granollers: 05/19/19\nJosep Maria Martí Rigau va parlar sobre el PARLAMENT DE CATALUNYA: DEL PACTISME AL PROCÉS. Dimarts dia 21 de maig.\nEl Parlament català ha viscut tres grans etapes en el període democràtic;\nUna primera des de les primeres eleccions, l'any 1980, que coincideix amb les majories de Jordi Pujol. Uns anys on gairebé tot era per fer pel que fa l'autogovern. Uns anys d'audàcia i d'enginy per poder començar a crear estructures d'estat (TV3 neix en una situació d'alegalitat, però fruit de molt treball, de moltes persones predisposades, que van saber salvar els entrebancs), temps amb poc protagonisme parlamentari. És l'etapa del pactisme.\nLa segona etapa coincideix amb el canvi de president i les legislatures del tripartit d'esquerres. El Parlament esdevé el centre del debat polític i per primera vegada no governa el grup guanyador de les eleccions. Comencen els grans debats en comissions d'investigació. La gran obra de govern és el nou Estatut.\nLa sentència de juny del 2010, quan el Tribunal Constitucional, polititzat el màxim, trinxa el text legal referendat pels catalans. El Parlament es fragmenta i neix l'eix de debat sobiranista. Comença el procés i el debat polític es radicalitza. La societat civil pren protagonisme i organitza grans manifestacions. Arriba el xoc amb l'estat a partir del referèndum de l'u d'octubre de 2017.\nS'obre una tercera etapa i en aquests moments el protagonisme polític i parlamentari s'ha perdut. Ara és el moment de jutges, fiscals i advocats. Mentrestant el govern legítim de la Generalitat l'any 2017 està repartit entre les presons i l'exili. La justícia espanyola, primer, i l'europea es pronunciaran i entrarem en una nova fase de resultat incert.\nEl Parlament ha canviat i també la societat i les majories polítiques. Les sentències marcaran el futur de Catalunya.\nAl llarg de tota l exposició el conferenciant ha explicat moltes anècdotes que ha fet la xerrada molt amena i enriquidora de fets desconeguts per la majoria dels assistents. Resum Mª Carme Esplugas, fotografia Mercè Gasch, composició del cartell Montserrat Lluch Santacana.\nPublicat per agevo a 5/19/2019 Cap comentari:\nJosep Maria Martí Rigau va parlar sobre el PARLAME...


FSC actualitza l'espai de formació en línia per a l'impuls del voluntariat - Fundación Salud y Comunidad\nAmb motiu de la celebració del Dia Internacional del Voluntariat el 5 de desembre passat, volem continuar posant en valor la tasca del voluntariat de la Fundació Salut i Comunitat (FSC), a través de l’actualització de l’espai de formació online disponible a www.fsyc.org/voluntariat que han dut a terme els nostres companys Gustavo Muñoz i Juanjo Cortés.\nDes de l’any 2018, la pàgina web de FSC disposa d’un espai virtual de formació adreçat a totes les persones que recentment s’han incorporat com a voluntàries i també, per a totes aquelles que ja estan col·laborant i oferint generosa i desinteressadament el seu temps i entrega als altres als centres i serveis dirigits i gestionats per la nostra entitat. Un espai que també pot ser útil per a l’equip de professionals que les acompanyen i guien a les diferents activitats que desenvolupen.\nDurant aquest any, s’ha actualitzat aquest espai perquè sigui més clar i accessible, tant en castellà com en català. Així mateix, s’ha millorat l’accés a l’espai de formació mitjançant qualsevol dispositiu amb connexió a Internet (ordinador, mòbil o tauleta). Pel que fa al contingut, la novetat més destacada és la incorporació d’un nou apartat amb enllaços i recursos web, en relació amb l’àmbit de les addiccions i la cura de persones grans en situació de dependència.\nL’objectiu de la formació és donar a conèixer l’estructura de fundació i proporcionar informació general sobre la tasca que realitza en els diferents àmbits en què treballa, mitjançant una metodologia basada en el “saber fer”, enfortint així els valors solidaris del voluntariat. Per això, en aquest espai s’aborden alguns conceptes bàsics com ara la motivació i el compromís per fer un voluntariat. Alhora, presenta, entre d’altres, els valors, la missió i l’estructura organitzativa de FSC.\nAquesta formació inicial per al voluntariat de la nostra entitat s’ofereix per realitzar en modalitat online de manera autònoma (autoformació) i es pot fer en una sola sessió (amb possibilitat d’interrompre i reprendre en qualsevol moment). Així mateix, les persones voluntàries que la fan i en acabar responen al qüestionari d’autoavaluació, reben un certificat de participació.\nAquest espai de formació és possible gràcies al Programa de Voluntariat de FSC subvencionat pel Ministeri de Drets Socials i Agenda 2030 , amb càrrec a l’assignació tributària de 0,7% de l’impost sobre la renda de les persones físiques (IRPF) i el Departament de Treball, Afers Socials i Famílies de la Generalitat de Catalunya, mitjançant la convocatòria de subvencions de projectes i activitats d’entitats socials a Catalunya. Aquest programa posa a l’abast dels qui ho desitgin la possibilitat de participar a la vida comunitària, enfortint el teixit social i contribuint a la creació d’actituds solidàries.


Vacunes, eines clau per a la prevenció | Xplore Health\nHome » Vacunes, eines clau per a la prevenció\nQuè són i per a què serveixen les vacunes? Quins beneficis aporten a nivell individual i col·lectiu? Quin és el balanç entre els beneficis i els riscs? Quines proves han de superar per ser aprovades? Com s’hauria de regular la vacunació?\nTroba les respostes a aquestes preguntes en els recursos multimèdia disponibles en aquest mòdul.\nEsbrina com funcionen les vacunes i quins són els seus components, descobreix els beneficis i els riscs que comporten i coneix alguns exemples de com han ajudat a reduir i fins i tot eliminar la incidència d’algunes malalties infeccioses.\nAproves l’ús d’una nova vacuna pel virus Y? Supera les diferents fases del desenvolupament d’una nova vacuna en aquest experiment virtual i investiga si aquesta passa les proves d’efectivitat, seguretat i qualitat necessàries perquè puguis aprovar-ne el seu ús. La decisió està a les teves mans!


Autorització d’ocupació de la via pública amb mercaderies, materials de construcció, runes, tanques, puntals, bastides i altres instal•lacions anàlogues\nÉs la sol·licitud que es fa a l’ajuntament per tal de poder ocupar terrenys d’ús públic local amb mercaderies, materials de construcció, runes, tanques, puntals, estintols, bastides, contenidors i altres instal·lacions anàlogues.\nPer a més informació consulteu l’ordenança fiscal núm. 2 o l’apartat d’observacions d’aquesta pàgina\nLes empreses o persones promotores d’obres o altres que tinguin la necessitat de col·locar un element a la via pública.\nEn altres casos s’haurà de motivar la necessitat d’instal·lació de l’element a ocupar la via pública.\n- Sol·licitud signada per l’interessat (*) indicant el tipus d’element que ocuparà la via pública i el seu ús, dimensions, nom del carrer on es farà la instal·lació, previsió de dies i núm. d’expedient de la llicència d’obres concedida.\n1. En cas de muntatge de bastides d’una alçada superior caldrà presentar 2 exemplars de projecte tècnic signats per tècnic competent i full d’assumpció de la direcció dels treballs.\n2. En cas de grans ocupacions amb materials de construcció, contenidors o tanques, caldrà presentar plànols detallant gràficament la superfície que es pretén ocupar i situació dels elements a instal·lar.\n• La quota a satisfer per aquesta taxa és de 0,200 €/m2/dia (ord. Fiscal núm. 22)\nEls elements que ocupin la via pública no podran obstaculitzar el pas als usuaris d’aquesta via, s’hauran de senyalitzar correctament durant les nits mitjançant senyalització lluminosa i en el cas de què el carrer estigui afectat per canvi d’estacionament mensual s’haurà de respectar.\nLes liquidacions d’ocupació de via pública es faran mensualment.\nEstan exempts de pagament de les taxes les utilitzacions privades temporals de la via pública per raó d’instal·lació de bastides, ponts volants, grues, contenidors i altres elements mobles necessaris per a la realització de les obres de rehabilitació de façanes i reforma d’edificis catalogats (art. 5.3 de l’ordenança fiscal núm. 22).


L'elector presidencial demòcrata i indígena que li podria complicar la vida a Hillary Clinton - Nationalia\nL'elector presidencial demòcrata i indígena que li podria complicar la vida a Hillary Clinton\nRobert Satiacum Jr, del poble puyallup, afirma que no pot votar en consciència la candidata del seu partit · Als EUA, els electors presidencials tenen la darrera paraula sobre quin candidat rep el suport dels diferents estats\nHillary Clinton. Autor/a: Gage Skidmore\nFa dies que a l'estat de Washington es comenta molt la posició que ha adoptat Robert Satiacum Jr en relació amb les eleccions nord-americanes d'aquest dimarts. Satiacum és un dels dotze candidats a electors presidencials del Partit Demòcrata a Washington, i ha promès de no donar el seu vot a la candidata del seu partit, Hillary Clinton, encara que resulti guanyadora en aquest estat de la costa oest. Matemàticament és improbable, però no impossible, que Satiacum pogués acabar donant-li la victòria a Donald Trump.\nQui és Robert Satiacum Jr?\nSatiacum és un membre i activista destacat del poble puyallup, un dels grups indígenes de l'estat de Washington. Va ser delegat a la Convenció Nacional Demòcrata i va donar suport al principal rival de Clinton, Bernie Sanders. Com a eventual elector del Partit Demòcrata, però, a priori es va comprometre a donar el seu vot, al Col·legi Electoral, al ticket format per Hillary Clinton i pel candidat a la vicepresidència, Tim Kaine.\nQuè és el Col·legi Electoral i qui són els electors presidencials?\nTècnicament, les eleccions presidencials dels EUA són indirectes. És a dir: els ciutadans no donen el seu vot als candidats a president i vicepresident, sinó a un grup restringit d'electors nomenats pels respectius partits polítics. D'electors, se n'escullen 538 a tot el país. I són aquests els qui formen el Col·legi Electoral i trien el nom del president i del vicepresident. Per tant, calen 270 vots d'electors perquè un president sigui declarat guanyador.\nQuants electors presidencials hi ha a Washington?\nN'hi ha dotze. Com passa a tots els estats dels EUA excepte a Maine i Nebraska, qui guanya el vot popular s'emporta la totalitat dels electors. A Washington, molt probablement, el Partit Demòcrata serà el més votat, de manera que els dotze electors d'aquest estat seran demòcrates. Entre ells hi haurà Satiacum.\nPer què Satiacum diu ara que no vol votar a Clinton?\nPerquè diu que Hillary Clinton no és de fiar pel que fa als dossiers indígena i mediambiental, i perquè diu que està molt decebut amb la presidència de Barack Obama, també demòcrata com Clinton. Aquest octubre, Satiacum ha estat mobilitzant-se amb centenars d'indígenes més en una protesta contra la construcció de l'oleoducte de Dakota Access, que ha d'unir uns camps petrolífers a Dakota del Nord amb una terminal a Illinois. L'oleoducte passarà per uns terrenys que els lakotes i els dakotes de la reserva de Standing Rock diuen que afectaran les seves fonts d'aigua.\nPot negar-se a votar a Clinton encara que els demòcrates guanyin a Washington?\nSí que pot, i de fet ja ha passat abans. Al mateix estat de Washington, el 1976 un elector presidencial republicà va negar el seu vot a Gerald Ford —president dels EUA i guanyador de la nominació republicana— i l'hi va donar a Ronald Reagan. És el que allà anomenen un faithless elector. En el cas de Satiacum, i coneixent les seves intencions, el Partit Demòcrata podria mirar d'obrir un litigi legal per intentar substituir-lo per un altre elector presidencial abans del dia 13 de desembre, que és la data en què cada estat ha de prendre les decisions relatives a les controvèrsies sorgides amb els electors. El 19 de desembre els electors s'han de reunir per triar el president i el vicepresident dels EUA.\nQuina combinació podria fer que Satiacum fos decisiu per a una victòria de Trump?\nQue Satiacum impedís que Clinton assolís els 270 vots d'electors, i es quedés amb 269 —i que Trump tampoc no arribés a 270, és clar, amb el benentès que Satiacum tampoc no votarà a favor del magnat. Com que cap candidat tindria majoria absoluta, caldria remetre's a allò previst a la Dotzena Esmena de la Constitució, que preveu que en aquest cas la Cambra de Representants hauria de votar per triar el nom del nou president. A priori és fàcil pensar que en aquest cas Trump guanyaria, perquè el Partit Republicà domina la Cambra. Però cal tenir en compte que el magnat és altament impopular entre els mateixos congressistes republicans, i no és impossible que alguns li fessin boicot i acabessin votant a Clinton.\nMots clau:\tDonald Trump, Estats Units, Hillary Clinton, Partit Demòcrata, Partit Republicà, pobles indígenes


20 de febrer de 2013 · Número 3\nEl CEM l’Espanya Industrial celebra 20 anys!\nEl proper diumenge 3 de març, el CEM l’Espanya Industrial ha preparat una matinal d’activitats per celebrar 20 anys d’esport, salut i oci al servei de la ciutadania i les entitats. Us hi esperem!\nEn aquests 20 anys de funcionament, el Centre Esportiu Municipal l’Espanya Industrial s’ha convertit en un referent esportiu tant als nostres barris com en l’àmbit de la ciutat. Amb més de 8.000 persones abonades, més de 900 cursetistes i nombroses entitats i clubs esportius que hi desenvolupen els entrenaments i les competicions, aquesta instal·lació ja ho té tot a punt per celebrar els 20 anys de trajectòria.\nDes del primer dia, la gestió del Secretariat s’ha marcat pel foment de l’esport i la salut en tots els sectors de població, per la promoció esportiva en col·lectius amb necessitats específiques, pel suport a les entitats i els clubs esportius, per la qualitat de les instal·lacions i els serveis, per la proximitat i el territori...\nL’esforç i el compromís de moltes persones han fet possible aquesta celebració, que volem compartir amb tots vosaltres el proper diumenge 3 de març amb un matí d’activitats al CEM l’Espanya Industrial. A més, aprofitarem aquest moment per inaugurar oficialment les pistes de pàdel. Us hi esperem!\nDe 9 a 13 h: Activitats per a persones abonades\nPilates, partits ràpids de pàdel, masterclass de spinning, masterclass de ball amb música del 1993, competició de “press banca”, inflable recreatiu a la piscina...\nDe 10 a 13 h: Visita guiada per les instal·lacions\n13.30 h: Inauguració de les pistes de pàdel\nAquesta iniciativa sorgeix com una mostra de reconeixement a la seva trajectòria com a incansable activista cultural i social, sempre compromès amb valors cívics i democràtics. Soci des de jove de la Unió Excursionista de Catalunya de Sants, als anys seixanta es …\nViu el Xibarri amb l’Esplai Xiroia\nAmb l’objectiu de donar-se a conèixer al barri i enfortir els lligams amb les altres entitats, l'Esplai Xiroia celebra una nova edició del Xibarri, la festa anual d'aquesta entitat que enguany ha triat el lema Cap nen sense colònies. Tallers, concurs de …\nPassejada poètica i artística en homenatge a Salvador Espriu\nAmb motiu del centenari del naixement del poeta Salvador Espriu, el Col·lectiu d’Artistes de Sants ha organitzat una Passejada Poètica i Artística pels nostres barris per retre homenatge al poeta. L’activitat serà el dissabte 11 de maig, en el marc del Festival …\nPunt d’informació sobre la targeta sanitària\nEl Centre Social de Sants ha esdevingut un punt d’informació sobre la nova legislació del sistema de salut públic. Aquesta és l’última de les accions impulsades per la Taula intercultural del Secretariat -conjuntament amb altres entitats- per difondre els canvis …\nDescobreix la història dels nostres barris de la mà d'aquesta obra de l’historiador local Agus Giralt, que és el primer llibre de la col·lecció Riera de Magòria. El preu de venda al públic és de 18 €, consulteu-nos promocions per a entitats.\nXerrem de festes!\nDilluns 25 de febrer s’enregistra la darrera edició del programa Xerrem de festes on es parla en català sobre festes i celebracions de diferents llocs del món. Si vols participar-hi, posa't en contacte amb nosaltres! projectes@secretariat.cat\nEl període de presentació de les sol·licituds de subvencions a l’Ajuntament de Barcelona serà de l’ l’11 al 27 de febrer de 2013, ambdós inclosos. El Secretariat ofereix a les entitats associades un servei d’assessorament per tramitar les subvencions.\nÉs necessari que totes les entitats ens feu arribar abans del 15 de març les dades actualitzades de la vostra entitat, així com la ponderació de vots de cara a la propera assemblea.\nPresentació oficial de l’arribada d’Òmnium Cultural a Sants-Montjuïc\n01/03/2013 al 03/03/2013\nTarda de teatre amb la Federació AICE\nAmb la salut no s'hi juga.


Apartment El Jardi del Mar.8 Sant Antoni de Calonge Espanya - Ofertes d'hotels amb els MILLORS DESCOMPTES EN LÍNIA\nVeure tots els 88 allotjaments a Sant Antoni de Calonge.\nSant Antoni de Calonge Town Center, Sant Antoni de Calonge, Espanya - Excepcional ubicació - Veure al mapa\nAl visitar Sant Antoni de Calonge, vosté es sentirà com a casa a Apartment El Jardi Del Mar St Antoni de Calonge, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment El Jardi Del Mar St Antoni de Calonge, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos aparcament de cotxes, habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, aparell de televisió, nevera, renta vaixelles a cada habitació. L'hotel ofereix moltes oportunitats d'oci úniques, com piscina exterior. Si buscau un allotjament còmode i adequat a Sant Antoni de Calonge, faci de Apartment El Jardi Del Mar St Antoni de Calonge la vostra llar.\nNúmero de Identificación Fiscal: HUTG011621\nCal que informeu el Apartment El Jardi del Mar.8 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTG011621\nSant Antoni de Calonge Apartaments


Chelo García Cortés es retroba amb la seva dona i llança un nou dard a 'Sálvame': "Me'n vaig anar destrossada"\nDE TORNADA A ESPANYA\nLa concursant de 'Supervivientes' va estar aquest dimarts al plató de 'Tierra de nadie' per parlar del seu pas per l'illa\nMadrid - Dimecres, 10/07/2019 - 11:09\n'Supervivientes: tierra de nadie' es va acomiadar aquest dimarts dels espectadors de Cuatro rebent al seu plató les dues últimes expulsades de l’edició: Dakota i Chelo García Cortés. La col·laboradora de 'Sálvame' va reaparèixer amb 12 quilos menys i va protagonitzar el moment més emotiu de la nit al retrobar-se amb la Marta, la seva dona. Totes dues es van fondre en una abraçada i es van fer un apassionat petó amb els aplaudiments del públic de fons.\n"Retrobar-me amb la Marta ha sigut el més important de la meva vida, l’he trobat a faltar perquè en 29 anys de convivència mai ens havíem separat", va explicar després Chelo durant la seva entrevista amb Carlos Sobera. D’altra banda, li va agrair a la seva dona l’"esforç" que ha fet al defensar-la al plató: "Quan una persona no està acostumada a aquesta exposició, és més dur. Estic convençuda que hi deu haver hagut coses que no li han agradat".\nChelo també va parlar de la seva relació amb Isabel Pantoja a l’illa i va assegurar que el seu concurs ha sigut "més vàlid" des que va ser desterrada al palafit. En aquell moment, la supervivent va aprofitar per llançar un nou dard als seus companys de 'Sálvame': "Me’n vaig anar molt destrossada. Abans d’arribar al concurs, estava molt destrossada per ells. El programa m’ha servit per alliberar-me, per recuperar la meva estima personal."\nA més, va afirmar que té una conversa pendent amb la cançonetista però va assenyalar que "la pilota és a la seva teulada". "No forçaré cap trobada, cap conversa. Hem conviscut juntes i ara està tot a les seves mans. Això no vol dir que la Isabel sigui ara primordial en la meva vida. El primordial és la Marta, la meva feina i que no em tornin a dir que soc un moble", va concloure.


Tomeu Moll: Concert i Masterclass a Manacor - CENT PER CENT\nTomeu Moll: Concert i Masterclass a Manacor\nTomeu Moll visita Manacor ara amb una música de rabiosa actualitat amb un instrument clàssic que encara ens pot sorprendre. Pianista mallorquí d’ampli repertori, contesta encantat les preguntes que li fem.\nQuè és el que et va fer decantar pel repertori contemporani?\nNo em consider “decantat” cap a la música contemporània en exclusiva perquè la meva idea quan vaig començar a treballar-la era integrar-la i difondre-la de manera natural al costat de la música del repertori clàssic. És difícil assenyalar el dia en què em va néixer aquesta “vocació”, però diria que hi havia una inquietud prèvia que alguns professors del Conservatori Municipal de Barcelona (especialment Carles Guinovart i Albert Sardà) va ajudar a concretar i a donar forma. Sobretot hi havia un qüestionament que crec és evident: la perplexitat de comprovar que ni en els plans d’estudi dels conservatoris, ni en les programacions habituals dels auditoris, la música dels darrers 70 anys pràcticament no existeix per a la majoria d’instruments. Tenim tal quantitat d’excel·lent repertori dels segles XVIII, XIX i primera meitat del XX que sembla que no existeixi res després de Xostakòvitx. He intentat lluitar contra aquesta peresa intel·lectual que fa invisible la música actual.\nOn et formares, o bé què és el que t’ajudà a assolir la tècnica necessària per treballar el piano contemporani?\nEl meu gran mestre va ser el pianista francès resident a Catalunya Jean-Pierre Dupuy. Ell em va ajudar no només amb una formació tècnica sinó també a despertar una sensibilitat artística i actitud professional. Altres persones que m’han ajudat molt han estat pianistes com Josep Maria Colom, i grans compositors actuals com Marco Stroppa.\nDels compositors en podem aprendre moltes coses els intèrprets: Ells són capaços d’imaginar sons que potser nosaltres només serem capaços de fer sonar.\nQuins són els autors que consideres més interessants d’aquest repertori?\nDels autors encara vius destacaria Helmut Lachenmann, que justament enguany en fa 80. Del segle passat són molt importants personalitats com Olivier Messiaen, John Cage, György Ligeti, Luciano Berio… M’interessen molt tots, sincerament. I de generacions posteriors, ja he anomenat Stroppa, i també diria Franco Donatoni, Francisco Guerrero, Salvatore Sciarrino, Mauricio Sotelo, Alberto Posadas, Enno Poppe, Michael Beil, Georges Aperghis… I de generacions encara més recents, Simon Steen-Andersen, Alberto Bernal… Sé que sembla una mica ridícula tota aquesta llista de noms, i encara en podria dir desenes més, però em sent molt a prop d’aquests creadors i de molts altres, m’interessa la música actual de manera global.\nQuins són els teus objectius per a la màsterclass? Què vols transmetre als teus alumnes?\nM’agradaria compartir amb ells formes d’autoaprenentatge, perquè la gran majoria de les coses que aprenem en relació als instruments musicals arriben de manera autodidacta. Descobrir maneres d’estudiar o jugar amb l’instrument productives, inspiradores i divertides és molt important perquè hi volguem dedicar tantes hores. També m’agradarà conèixer com es relacionen amb l’actuació en públic, i amb com treballam la imaginació sonora, etc.\nPer què creus que la música contemporània és poc coneguda o fins i tot rebutjada per un ampli sector del públic? Per què ha tingut èxit l’art contemporani -cubista, estil Rotkho, Kandinski, etc – i la gent encara té “por” de la música més moderna?\nL’explicació crec que és molt senzilla: Perquè com el cinema, el teatre o la dansa, la música és un art fet de temps: si ens asseiem a una butaca d’un auditori a escoltar una música que ens resulta incomprensible o ofensiva no passarem gust, i podrem triar entre aguantar, o bé muntar un escàndol o sortir de la sala. Amb les arts plàstiques això no passa.\nQuan anam a veure una exposició de pintura o escultura que no entenem o ens resulta ofensiva ningú ens obliga a estar mirant-la durant un temps determinat. També passa que el canvi de paradigma de les músiques de 1945 fins ara ha estat impossible d’assimilar pel model de públic aburgesat que no va a escoltar música per a sorprendre’s sinó per a confirmar certes habilitats: o bé que és capaç de cantar la melodia que ha sentit a la funció o bé que reconeix la música que escolta d’una audició anterior. El serialisme integral dels anys 45-55 no els donava aquesta possibilitat, perquè està profundament intel·lectualitzada, i el gran públic va preferir no moure’s dels referents estètics.\nAquí hi ha un problema, perquè el gran públic segueix convençut que la música es pot “entendre”, perquè és capaç de percebre intuitivament les estructures de les obres del repertori clàssic i això és un gran engany: No podem “entendre” una simfonia de Haydn o de Mahler, de la mateixa manera que no podem entendre “Le marteau sans maître” de Boulez o “Metastasis” de Xenakis. En tot cas podem detectar elements de repetició -també en les músiques contemporànies- que ens comuniquen una emoció, una idea o un recorregut temporal. Però aquests elements són més complicats de trobar en les músiques del nostre temps, perquè com en les arts plàstiques, els artistes ens proposen un nou llenguatge propi.\nCap on creus que van les tendències musicals ara?\nÉs difícil marcar una sola direcció, perquè les veus i les tendències són molt diverses, però s’observa la voluntat d’adreçar-se al públic “perdut”, d’una manera més o menys evident. La preocupació per la percepció dels sons i el temps és una obsessió present en la composició des del temps del primer espectralisme (anys 70) i això ha deixat una empremta molt forta en les generacions posteriors. Hi ha múltiples camins, però, i el conceptualisme és una altra de les marques “fortes” del nostre temps, amb recursos que es relacionen amb altres disciplines artístiques i que sovint fan ús de recursos digitals audiovisuals o escènics.\nSi haguessis d’escollir un repertori ideal, amb què et quedaries?\nTota la música feta amb consciència m’interessa: música que he fet darrerament i que tocaré diumenge al concert d’alumnes: Un “Preludi i Fuga” Bach, un moviment dels “Vingt Regards sur l’Enfant-Jésus” de Messiaen i “Coronal Hole”, obra de l’amic Xavier Gelabert, organitzador d’aquest curs. Dissabte passat vaig tocar al Festival Sirga, a Tortosa, música per a piano i sistemes musicals interactius, electrònica i vídeo, i també m’ho pas genial amb aquesta música. I un repertori que també he tocat i seguiré tocant l’any que ve són les Variacions “Goldberg”, també de Bach, en l’espectacle “Scratching Goldberg”, que les combina amb peces per a piano manipulat.\nQuè és el que destacaries de l’obra de Xavier Gelabert que has estrenar?\nDe la música den Xavier en destacaria moltes coses: Primer de tot, la sinceritat i la generositat, qualitats que es poden aplicar tant a la persona com a les seves obres. Sinceritat perquè evita del tot l’artificialitat, perquè les seves obres aboquen el seu pensament de manera total i sovint senzilla, a la manera de com ho feia Morton Feldman, i generositat perquè la seva música es dóna a qualsevol que la vulgui escoltar, no amaga res a l’oient atent, no intel·lectualitza, sinó que s’ofereix. En Xavier vincula la majoria de les seves obres a un discurs o una descripció que pot ser de caire dramàtic. “Coronal Hole”, per a piano i sons electrònics, que vaig estrenar dissabte passat a Tortosa, és més aviat una descripció: la meva impressió després d’haver-la treballada i tocada per primera vegada en concert la setmana passada és que descriu un “sol que respira”. Esper que véngui molta de gent de Manacor i tota la comarca a aquest concert.\nMasterclass i concert de Tomeu Moll. Diumenge 22 de novembre a la seu de la Fundació Trobada.\nFoto: Gaizka Taro\nprevious post: “Innovate to Create” a l’IES Mossèn Alcover: La Mostra de Teatre Escolar 2017 inclourà participació internacional\nnext post: Els indis de Crist Rei tornaran a trenar demà el barri


Comença la segona edició del programa 'Avui, què fem?' - Consell Comarcal de la Ribera d'Ebre\nComença la segona edició del programa ‘Avui, què fem?’\n4 maig 2008 · Noticies\nEl Centre d’Estudis de la Ribera d’Ebre va encetar el dia 4 de maig la segona edició del programa de coneixement de l’entorn “Avui, què fem?”, uns itineraris per donar a conèixer la comarca de la Ribera d’Ebre a la població autòctona i a la nouvinguda.\nLa primera activitat va consistir en una visita a la Fira Ramadera i Artesanal de Rasquera, a la qual hi van participar 25 alumnes dels cursos de català per a adults del Consorci per a la Normalització Lingüística i membres del programa “Voluntariat per la llengua” de diferents nacionalitats. Els participants van conèixer un certamen firal tradicional de la comarca, la rebosteria popular del pastisset (típica de Rasquera), l’artesania de la pauma (també tradicional del municipi) i la baixada de les cabres blanques des de les muntanyes de Cardó fins a la rodalia del nucli urbà rasquerà.\nEl programa “Avui, què fem?” continuarà durant els pròxims mesos amb noves activitats, com ara una visita a la reserva de fauna salvatge de Sebes, a Flix; una estada a la Fira del Llibre i l’Autor Ebrencs de Móra d’Ebre; una visita a les terrisseries i a la Festa de la Cirera de Miravet, i una estada al Museu del Bast de Llaberia (Tivissa).\n“Avui, què fem?” és una iniciativa del Centre d’Estudis de la Ribera d’Ebre que ha rebut el suport de l’Institut Ramon Muntaner i de la Secretaria de Política Lingüística de la Generalitat, ja que es tracta d’una activitat que fomenta els usos interpersonals en llengua catalana. Qui hi vulgui participar pot fer-ne la inscripció trucant al Centre d’Estudis de la Ribera d’Ebre (977 41 05 21).


Un «nerviós» Carles Francino protagonitza un dels comentaris més aplaudits d'aquesta jornada «feminista»\nUn «nerviós» Carles Francino protagonitza un dels comentaris més aplaudits d'aquesta jornada feminista\nEl periodista està convençut que aquesta jornada «obrirà una pàgina en la història»\nper Redacció dijous, 8 de març 2018 - 13:54h | Actualitzat a 08/03/2018 13:57h\nImatge de Carles Francino a la Cadena Ser | Cadena Ser\nEl periodista de la Cadena Ser, Carles Francino, feia aquest passat dimecres, 7 de març, un petit en homenatge al Dia de la Dona i a la vaga feminista que s’ha convocat avui, 8 de març, a 170 països d’arreu del món, i per primera vegada a Espanya, on es mostrava nerviós, perquè creia que «alguna cosa especial» passaria avui.\n«Fa dies que ho notava però crec que no ha sigut fins avui —7 de març— que m'he adonat; o que ho he reconegut: estic nerviós. Tinc aquest formigueig, aquest run-rún típic de quan saps que passarà alguna cosa especial. I el dia de demà — 8 de març—ho és, sens dubte», començava Francino.\nLa opinión de Francino: "Es posible que a quienes hoy denigran esta jornada de protesta con el argumento de que se quiere enfrentar a mujeres contra hombres, ya se les haya caído entonces la venda de los ojos, o la cara de vergüenza" https://t.co/IfE3I4qOKz\n— La Ventana (@laventana) 7 de marzo de 2018\nUn nou capítol de la història\nEl periodista també fa esment a la ministra d’Igualtat, Dolors Montserrat, qui aquest matí ha justificat que el seu executiu no se sumi a la vaga general per reivindicar la igualtat entre homes i dones adduint que el govern de Mariano Rajoy defensa «la igualtat», però també «la llibertat». Tanmateix, ha evitat declarar-se feminista, ja que no vol ser «etiquetada» com a tal.\n«Un fet que no deixa de ser xocant si recordem quina és la definició que la RAE fa del ‘feminisme’; diu: ‘principi d'igualtat de drets de la dona i l'home’. Res més.», explica el periodista recordant que es tracta de «la ministra d'igualtat!».\nTot i que, Francino creu que ja està tot dit i que «cadascú pot pensar i dir» el que vulgui, ell està convençut que «estem obrint una pàgina de la història», motiu pel qual assegura estar «nerviós.».\n«Jo vaig estar aquí»\nA continuació, el periodista diu que «som afortunats —i afortunades—», ja que «d'aquí a uns anys podrem explicar als nostres fills o als nostres néts: ‘jo vaig estar aquí’».\nTanmateix critica als que denigren la jornada d’avui dient que: «És possible que als qui avui denigren aquesta jornada de protesta amb l'argument que es vol enfrontar a dones contra homes, ja els hagi caigut llavors la bena dels ulls, o la cara de vergonya. Però el que lamento de debò és que no siguin conscients que el tren de la història els atropellarà».\nFinalment, Francino deixar clar que «el que està passant no és una escaramussa política ni un moment d’èxtasi col·lectiu d’aquells que desapareixen en dos dies. No, això és una cosa molt seriosa, que s'anava forjant des de fa temps i que no acaba demà, perquè s’haurà de seguir picant pedra, segur, ja ho sé. Però no té marxa enrere». I sentencia: «els temps estan canviant. I és una pena —o una ximpleria— no donar-se per al·ludits»\nDIA DE LA DONA: Per què és el 8 de març?


Torroella rebutja les inhabilitacions de Quim Torra i Oriol Junqueras | Torroella de Montgrí\nEl Ple de gener de l'Ajuntament de Torroella de Montgrí ha aprovat tres mocions en les quals rebutja la inhabilitació del president Quim Torra, la retirada de l'acta d'eurodiputat a Oriol Junqueras i reclama la llibertat dels presos i preses polítiques. D'aquesta manera, es posiciona en contra de les recents resolucions emeses pel Tribunal Superior de Justícia de Catalunya (TSJC), la Junta Electoral Central (JEC) i el Tribunal Suprem (TS).\nTambé exigeix que s'apliqui la sentència del Tribunal de Justícia de la Unió Europea del passat 19 de desembre de 2019, on es reconeix la immunitat d’Oriol Junqueras i es determina que la immunitat d’un eurodiputat és vigent des que es proclamen de forma definitiva els resultats de les eleccions, desvinculant-ho del procediment intern dels estats membres. Això significa, per tant, que des del passat mes de maig, quan es van celebrar les darreres eleccions europees, Oriol Junqueras, i la resta de polítics escollits com eurodiputats, Carles Puigdemont i Toni Comín, han vist vulnerats els seus drets.\nLes tres mocions han estat aprovades per tots els grups municipals, UPM i ERC (equip de govern), JXC, CUP, CambTE i L'EST, a excepció de C's, que hi va votar en contra. Dues de les mocions han estat presentades pel govern municipal amb caràcter institucional i l'altra ha estat proposada per l’Associació de Municipis per la Independència (AMI) i l’Associació Catalana de Municipis (ACM). En aquesta, es denuncia que la inhabilitació del president Torra per part de la JEC, malgrat no haver-hi sentència ferma, és clarament contrària al que determina tant l’Estatut de Catalunya com el Reglament del Parlament de Catalunya respecte els motius de cessament del president del nostre país. També es mostra el rebuig a la decisió de la JEC de no acreditar Oriol Junqueras com a eurodiputat malgrat la sentència del Tribunal de Justícia de la Unió Europea que va dictaminar que hauria d’haver pogut recollir l’acta d’eurodiputat i que tenia immunitat per aquesta raó.\nAmb aquests posicionaments, l'Ajuntament de Torroella de Montgrí acorda donar suport al Parlament de Catalunya i al Govern de la Generalitat per defensar tant els drets del president com els dels eurodiputats que són a la presó o a l’exili. També s’insta l’Estat espanyol a trobar una solució política i es reclama la posada en llibertat dels presos i preses polítics, el lliure retorn dels exiliats i exiliades i la plena garantia en l’exercici i defensa dels drets civils i polítics dels ciutadans i ciutadanes de Catalunya. Així mateix, s'insta l’administració espanyola a aturar la repressió en totes les seves formes, com la inhabilitació del President Torra, i s'exigeix l’alliberament immediat de tots els presos i preses polítiques.\nMoció per reclamar la nul·litat de la sentència i la llibertat immediata d'Oriol Junqueras i la resta de presos i preses polítiques\nMoció contra la sentència del TSJC al M. Hble president Quim Torra\nMoció de rebuig a la resolució de la Junta Electoral Central respecte el M. Hble. president de la Generalitat, Quim Torra, i l'eurodiputat Oriol Junqueras


1 d'agost de 2017 El cercle de l'any\nAvui és la Diada Nacional de Suïssa i avui, doncs, els i les suïsses que ho vulguin cantaran el seu himne amb més o menys solemnitat, cadascú a la seua manera.\nEl seu càntic fou composat l’any 1841 pel monjo cistercenc Alberik Zwyssig, de l’abadia de Wettingen.\nPerò fins l’1 d’abril de 1981 no fou declarat himne oficial de la Confederació.\nEl 30 de març del 2015, els suïssos i les suïsses van poder escollir un nou himne d’un total de 208 propostes. Des del 15 de maig fins el 6 de setembre, van poder votar, en línia, les tres peces finalistes.\nFinalment, el 12 de setembre, a través d’una gala televisada en que calia votar per telèfon o missatges de text, es decidí el nou càntic, el qual fou comunicat al govern federal helvètic, segons conta la Viquipèdia.\nNo sé què deu fer avui la meua amiga Carme, que ja fa una bona colla d’anys que viu allà.


La Càtedra Pedro Zaragoza de la UA presenta els resultats de dos estudis sobre Benidorm i el turisme a la Comunitat Valenciana. Actualitat Universitària\nLa Càtedra Pedro Zaragoza de la UA ..l turisme a la Comunitat Valenciana\nLa conferència “La imatge del turisme en la CV: ¿què opina la societat local?”, a càrrec dels ponents Raquel Huete, Alejandro Mantecón, Elena Jorge i Tomás Mazón, desenvoluparà la informació que han obtingut dels resultats de l'enquesta realitzada a 1.156 residents a la Comunitat Valenciana entre finals d'abril i primers de maig de 2011. Aquest projecte de R+D tracta d'extraure què opinió tenen els veïns de les províncies d'Alacant, Castelló i València sobre el desenvolupament turístic i la importància que concedeixen a aquesta vital indústria que és el turisme, tant pel que fa a economia com a llocs de treball que genera, així com quin és la seua visió dels impactes negatius que puguen percebre.\nLes primeres conclusions que s'extrauen del recent estudi, que necessàriament oferirà noves dades conforme s'analitzen amb major detall els resultats, conclouen que la ciutadania és conscient de la importància que té aquest sector. A més, quasi tots opinen que s'ha de fer tot tipus d'actuacions públiques i privades perquè en un futur no es produïsquen greus problemes si minva el turisme. Els enquestats consideren que la situació actual del turisme és bona, no percebent al turista com a molest i valorant l'oferta turística de la C.V. és de bona qualitat.\nEls aspectes negatius de l'estudi realitzat pels professors del Departament de Sociologia I i membres de l'Institut Universitari d'Investigacions Turístiques i de la Càtedra d'Estudis Turístics “Pedro Zaragoza Orts”, indiquen com la meitat de la ciutadania percep que cal pensar en altres alternatives econòmiques de cara al futur. A més, consideren que els turistes que vénen a la C.V. cada vegada gasten menys diners, que els treballs de les dones emprades en el sector estan pitjor pagats que els de els homes, que les dones tenen més problemes per a atendre a la seua família en aquest sector a causa dels horaris i que les condicions laborals, en general, són pitjors que en altres sectors. La meitat de la població pensa que la situació del turisme en la C.V. és pitjor que fa un any.\n“Benidorm en el punt de mira: els discursos dels agents socials” és la segona conferència, que serà a càrrec del catedràtic de la UA Tomás Mazón. La ponència va a desenvolupar l'estudi qualitatiu que ha realitzat per a conèixer i tenir en compte les actituds, discursos i opinions que sobre Benidorm tenen diferents agents socials d'aquesta ciutat.\nMazón ha entrevistat, per a açò, a una trentena d'agents socials per a conèixer els reptes que en un futur han d'afrontar la ciutat per a poder seguir sent com fins ara el líder del turisme mediterrani. L'entrevista es va realitzar a directors d'hotel, periodistes, restauradores, representants sindicals, empleats del sector, investigadors, directors de banc.\nAlguns aspectes que revela l'estudi i que s'exposaran el dimarts és que el paisatge i ambient urbà és percebut com una de les millors coses que té Benidorm. No obstant això, est necessita una millora urgent i renovació a causa de la deterioració que han patit les seues infraestructures en els últims anys. El model turístic que ofereix la ciutat es limita a sol i platja, per la qual cosa els entrevistats veuen un obstacle per a atraure un altre turisme que no siga est. No és possible atraure turisme de congressos i se centra a captar turistes de l'Imserso i estrangers, que denominen “turisme barat”. A més, el “tot inclòs” dels hotels està perjudicant al sector restaurador i als bars de la zona, que veuen com el turista no gasta fora de l'hotel.\nEl Seminari començarà a les 10.00 hores del dimarts 7 de juny en Invat.tur.


El Prat de Llobregat aprova un pla de mobilitat sostenible i un pla d'adaptació als efectes del canvi climàtic - Món Sostenible\nEl Pla d'Adaptació al Canvi Climàtic contempla aspectes com l'increment de la temperatura, la disminució de disponibilitat d'aigua potable, l'augment del nivell del mar o el descens de la pluviometria tot i els episodis de pluges torrencials previstos en les previsions. L'objectiu del Pla de Mobilitat Urbana Sostenible és promoure modes de transport més respectuosos amb la qualitat de l'aire, com l'anar a peu, en bicicleta i en transport públic per tal de disminuir els efectes contaminants de la circulació de vehicles de motor de combustió. .\nEl Ple municipal de l'Ajuntament del Prat celebrat aquest dimecres 1 de juny ha aprovat per unanimitat un Pla Local d'Adaptació al Canvi Climàtic (PLACC) per tal d'avaluar i analitzar els riscos d'aquesta població davant de factors associats al canvi climàtic com l'augment de la temperatura o la pujada del nivell del mar i un Pla de Mobilitat Urbana i Sostenible, a fi de promoure modes de transport més respectuosos amb la qualitat de l'aire i disminuir així els efectes contaminants de la circulació de vehicles de motor de combustió.\nPel que fa al Pla Local d'Adaptació al Canvi Climàtic, el PLACC té els següents objectius:\n•\tAvaluar els riscos i la vulnerabilitat als perills del canvi climàtic dels diferents elements territorials del terme municipal del Prat.\n•\tAnalitzar l'evolució previsible d'aquests riscos potencials a mitjà i llarg termini.\n•\tAugmentar la capacitat d'adaptació del municipi a partir del programa d'actuacions establert per a l'horitzó 2020.\n1.- Augment de la temperatura. Les projeccions climàtiques indiquen que la temperatura mitjana s'incrementarà entre 3,3º i 4º en l'horitzó de l'any 2100 respecte de la mitjana del període 1971 - 2000.\nSegons el PLACC, al Prat, els riscos potencials més rellevants i que requereixen una actuació prioritària tenen a veure amb l'aigua, que cada cop serà més escassa -l'aqüífer patirà una reducció de la seva recàrrega- i també de menor qualitat, alhora que patirà més demanda per a usos agrícoles, relacionada amb l'increment de temperatures i de sequeres.\nEl PLACC inclou 34 mesures\nEl PLACC, elaborat pel prestigiós Estudi Ramon Folch (ERF), planteja l'adopció de 34 mesures, de les quals 25 ja estan en curs -per bé que cal mantenir-les i potenciar-les - i les altres 9 són novedoses. D'aquestes últimes destaquen algunes com:\n•\tAfavorir l'estalvi i la reutilització de l'aigua mitjançant ordenances reguladores i fiscals.\n•\tElaborar un pla estratègic del verd urbà.\n•\tActualitzar l'estratègia local de biodiversitat del Prat per garantir la resiliència dels hàbitats naturals del delta i la seva connectivitat.\n•\tRedactar un protocol d'actuació en cas d'onades de calor.\n•\tRevisar les estratègies de mobilitat sostenible en clau de reducció de la contaminació atmosfèrica.\n•\tEstudiar solucions per a la problemàtica de la regressió crònica del litoral del delta del Llobregat.\nEl PLACC s'integrarà en un futur proper en el PAESC (Pla d'Acció per a l'Energia Sostenible i el Clima), que l'Ajuntament del Prat aprovarà per donar compliment a l'anomenat Pacte dels Alcaldes, aprovat l'any passat a Brussel•les i que té com a objectiu reduir el 40% de les emissions de gasos d'efecte hivernacle del municipi l'any 2030 respecte de l'any 2005.\nPel que fa al Pla de Mobilitat Urbana Sostenible, l'objectiu és millorar la mobilitat mitjançant la promoció dels modes de transport més respectuosos amb la qualitat de l'aire, com l'anar a peu, en bicicleta i en transport públic. Segons l'enquesta de mobilitat realitzada l'any 2011 per l'Àrea Metropolitana de Barcelona i la Diputació, al Prat es realitzaven cada dia 305.000 desplaçaments, dels quals 213.061 els feien residents al Prat i la resta no residents. La utilització de modes de transport sostenibles (a peu, bicicleta i transport públic) era del 75%, 10 punts per sobre de la mitjana metropolitana. El Pla de Mobilitat Urbana i Sostenible vol millorar aquestes xifres.\nL'any 2012, l'Ajuntament del Prat va realitzar, amb la col•laboració de la Diputació de Barcelona i i l'empresa especialitzada DOYMO, una diagnosi de la mobilitat al municipi. L'any següent es va desenvolupar un procés de participació ciutadana amb entitats representatives de la ciutat, a les quals se les va presentar aquesta diagnosi, i també es van celebrar reunions de treball amb els diferents organismes municipals implicats en l'àmbit de la mobilitat: Policia Local, Manteniment i Serveis, Urbanisme, Espai Públic, etc.\n1.\tAfavorir les condicions per a la mobilitat a peu, destinant als vianants una superfície més gran d'espai públic i de millor qualitat (en accessibilitat i seguretat).\n2.\tAugmentar l'ús de la bicicleta com a transport habitual, mantenint i millorant les infraestructures, la gestió del trànsit i l'educació viària.\n3.\tPromoure la utilització del transport públic col•lectiu, i que sigui de qualitat i competitiu respecte del vehicle privat.\n4.\tFomentar l'ús racional del cotxe, amb l'aplicació de mesures que facilitin el traspàs de ciutadans a altres modes de transport més sostenibles i que promoguin la intermodalitat.\n5.\tCompatibilitzar l'oferta d'aparcament amb les necessitats dels residents i de la demanda de rotació.\n6.\tGarantir una distribució de mercaderies àgil i ordenada, que permeti dur a terme les activitats econòmiques, fent-la compatible amb el sistema de mobilitat de la ciutat.\n7.\tMillorar la seguretat viària, reduint l'accidentalitat i respectant l'espai públic destinat a cada mitjà de transport, amb un clima de convivència i urbanitat.\n8.\tControlar i disminuir els nivells de contaminació atmosfèrica i acústica provocats pel trànsit.\n9.\tEstendre entre la població la sensibilització i conscienciació sobre els valors de la mobilitat sostenible i segura que contenen els principis i objectius establerts.\n10.\tEstablir els mecanismes necessaris que garanteixin la coordinació entre els diferents municipis de l'entorn.\nTots aquests objectius van en sintonia amb les propostes del Pla d'actuació per a la millora de la qualitat de l'aire en 40 municipis de l'àmbit metropolità de Barcelona.


Mobiliari - Kit's Interiorisme Mobiliari – Kit's Interiorisme\nTenim en exclusiva mobiliari de les millors marques nacionals i internacionals, especialment italianes, que transmeten tres criteris essencials per a nosaltres: calidesa, funcionalitat i la capacitat de crear espais on les persones es senten a gust. Es tracta de mobles de disseny atemporal, materials actuals i línies pures que no cansen ni passen de moda. La seva qualitat i harmonia estètica permeten mil i una opcions.\nTendències al vostre gust –\nLes línies dels mobles que oferim a Kit’s s’engloben en quatre grans estils: nòrdic, rústic, industrial i minimalista. Ens identifiquem amb tots ells i els treballem en més o menys grau en funció dels vostres gustos, apostant per la combinació d’estils que ens ajuda a aconseguir entorns més personals.\nConeixem cada una de les empreses fabricants i podem garantir que són mobles elaborats amb materials nobles, en fàbriques ètiques que respecten el medi ambient, asseguren l’origen de les matèries primes i les condicions de treball de les persones. Els seus valors són també els nostres.


La nova llei de memòria democràtica preveu multes de fins a 150.000 euros - Diari de Girona\nLa nova llei de memòria democràtica preveu multes de fins a 150.000 euros\nL'avantprojecte aprovat ahir pel Consell de Ministres estableix que les entitats que exaltin la dictadura com la Fundació Francisco Franco seran il·legalitzades La norma convertirà el Valle de los Caídos en un cementiri civil sense José Antonio Primo de Rivera en un lloc preeminent\njuanma romero 15.09.2020 | 23:32\nEl Valle de los Caídos deixarà de ser gestionat per la comunitat benedictina. reuters\nEl Valle de los Caídos deixarà de ser gestionat per la comunitat benedictina.\nUna llei «important per a aquest Govern, però també per a la democràcia espanyola». L'executiu no vol restar gens ni mica de solemnitat a una de les seves normes estrella, la que ahir va donar el primer pas després de la seva aprovació com a avantprojecte pel Consell de Ministres: la llei de memòria democràtica, impulsada per la vicepresidenta primera, Carmen Calvo. El text, de 66 articles, farà que l'Estat assumeixi l'exhumació de les fosses comunes, crearà una Fiscalia de Sala per investigar les violacions de drets humans, il·legalitzarà entitats com la Fundació Francisco Franco o reconvertirà el Valle de los Caídos en un cementiri civil. És la llei que, en definitiva, declararà «nul·les de ple dret» les sentències i els judicis franquistes, com la que va condemnar Lluís Companys, afusellat l'octubre de 1940.\nCalvo ha recalcat que la norma, que ara passarà pels òrgans consultius fins el seu aterratge al Congrés a inicis del 2021, va molt més enllà que la llei de memòria històrica de 2007, i recull els mandats de l'ONU, del Parlament Europeu i de la cambra baixa. I pretén no només la reparació de les víctimes, sinó també la «pedagogia», perquè els joves sàpiguen «d'on venim» i facin seva la defensa dels valors democràtics.\nÉs justament una de les novetats respecte al 2007. Es preveuen multes de 200 a 2.000 euros per infraccions lleus de la llei, de 2.000 a 10.000 per a les greus i de 10.000 a 150.000 per a les molt greus. Entre aquestes últimes, es troben el trasllat de víctimes del franquisme sense autorització, la destrucció de fosses comunes o no evitar actes d'exaltació de la Guerra Civil o de la dictadura que comportin «humiliació» per als represaliats.\nNo a la Fundació Franco\nS'actuarà contra les fundacions i associacions que facin apologia del franquisme o incitin directament o indirecta a l'odi o a la violència contra les víctimes. El Ministeri de Cultura serà l'encarregat de promoure l'«extinció» d'aquestes entitats. Això suposarà la mort de la Fundació Francisco Franco.\nNul·litat dels judicis\nLa llei ha de declarar la nul·litat de les resolucions i condemnes dictades pels òrgans de repressió franquistes, considerats il·legítims. És la via per reparar l'expresident Companys, i no la del perdó públic que ha exigit Quim Torra.\nUn altre gran salt respecte al 2007. Ara serà l'Estat, en coordinació amb autonomies i ajuntaments, el que assumeixi i lideri l'exhumació de les fosses franquistes, i no delegarà en les associacions que durant anys han lluitat, moltes vegades sense èxit, per recuperar les restes dels seus familiars. Era una demanda de l'ONU. Es crearà un mapa de fosses, un banc nacional d'ADN per facilitar les recerques i un llistat oficial de víctimes. Entre 20.000 i 25.000 persones estan encara a les cunetes. Com a tribut a les víctimes, es declararan dos dies de record: el 8 de maig, pels lluitadors antifeixistes a la II Guerra Mundial, i el 31 d'octubre, per l'aprovació de la Constitució de 1978 per les Corts. A més, es retrà tribut a dones, gitanos, exiliats i col·lectiu LGTBI.\nUna Fiscalia de Sala\nEs crearà una Fiscalia de Sala al Suprem per a la investigació del que va passar a la Guerra Civil i la dictadura i per impulsar els processos de recerca de víctimes. El gran escull és la llei d'amnistia (1977). Aquesta no es toca, va dir Calvo, però ara es «garantirà que es pugui investigar»\nEl Valle de los Caídos serà un cementiri civil\nUn cop s'aprovi la llei, s'extingirà la Fundació de la Santa Creu del Valle de los Caídos, de manera que es desacralitzarà el conjunt. La comunitat benedictina que custodia l'abadia se n'haurà d'anar. El recinte, que acull 33.800 víctimes, es convertirà en un cementiri civil. José Antonio Primo de Rivera, fundador de la Falange, serà reubicat en un lloc no preeminent. El mausoleu serà resignificat. Derruir l'enorme creu «no està damunt de la taula», però no es descarta.\nEs revocaran les condecoracions, distincions o títols que exalten el franquisme. Això afecta el torturador Billy el Nen, les medalles pensionades del qual es retiraran a títol pòstum, o el Ducat de Franco, que es prendrà a la néta del dictador.\nJudici a un veí de Sant Joan de les Abadesses acusat de violar una menor.\nLa càrrega de feina als jutjats de Girona supera la mitjana espanyola.


Preparats per un nou cap de setmana de FIET? 13, 14 i 15 de novembre – F I E T\n? Estau preparats per un nou cap de setmana de #FIET20202?\nArriben noves funcions:\n– Divendres 13 de novembre: ‘Cometagiroavió’ de Centimets Teatre, finalista del #Bòtil2020.\n– Dissabte 14 de novembre: ‘Joc’, una peça de circ amb Natalia d’Annunzio, Matías Marré i Sergio Pla.\n070622016. ced a tempo circ nómadas foto Lourdes de Vicente\n– Diumenge 15 de novembre: ‘Aürt’ de la Cia Des-equilibrats i Jordi Aspa.\nQuina millor manera de passar el cap de setmana que venir al teatre!?!?